**ПРОТОКОЛ**

**ОТНОСНО: Обществено обсъждане, проведено на 27.06.2025г. във връзка с Проект за изменение и допълнение на правилник за организацията и дейността на Общинско предприятие „Общински приют за кучета“ към Община Видин**

 Днес, 27.06.2025 г. от 11:00 часа в заседателната зала на Общински съвет в сградата на Община Видин се проведе обществено обсъждане на Проект за изменение и допълнение на правилник за организацията и дейността на Общинско предприятие „Общински приют за кучета“ към Община Видин

 Събитието, се организира в изпълнение на чл. 28 от Закона за нормативните актове. На него присъстваха секретаря на Община Видин Емилиян Енчев, директора на Общинско предприятие „Общински приют за кучета“ Ирена Владимирова, служители на администрация Видин и граждани.

 Мотивите за предложението представи директора на „Общински приют за кучета“ Ирена Владимирова. Тя отбеляза, че Съгласно Решение № 24 на Общински съвет – Видин, взето с Протокол № 2 от 26.02.2021 г. към длъжността „Директор“ е добавена и длъжността „Ветеринарен лекар“.

С оглед и постигане на по-добра ефективност и предвид основните функции на Общинско предприятие „Общински приют за кучета“ се предлага следното преструктуриране, като се запазва числеността на персонала. Длъжността „Директор/ветеринарен лекар“ се трансформира в „Директор“. Длъжността „Пазач“ се трансформира във „Ветеринарен лекар“.

Основната цел на промените в структурата на общинското предприятие е подобряване ефективността на работа и по качествено извършване на основните дейности на ОП „Общински приют за кучета“, както и обхващане в по-голяма степен на всички нормативно предвидени задължения на Общинското предприятие, респективно на Община Видин.

 Проектът на изменение и допълнение на Правилник за устройството и дейността на Общинско предприятие „Общински приют за кучета“ към Община Видин е публикуван на интернет страницата на Община Видин. На основание чл.26, ал.4 от Закона за нормативните актове на заинтересованите лица е предоставен 30-дневен срок, считано от 14.04.2025 год., в който имат възможност да направят своите предложения и становища по проекта за изменение и допълнение на Правилник за организацията и дейността на Общинско предприятие „Общински приют за кучета“ към Община Видин.

 Становищата, предложенията и възраженията трябва да са свързани с проекта на нормативния акт, предмет на обществените консултации, като те следва да бъдат аргументирани.

 По време на общественото обсъждане не бяха направени предложения от заинтересовани граждани, но в законовия срок, в деловодството на Община Видин има заведени предложения, постъпили чрез електронната поща на Общината. Обобщена справка на постъпилите предложения, ще съпътстват проекта при внасянето му в Общински съвет.

 Поради изчерпване на темата по проведеното обществено обсъждане същото бе закрито в 11:30 часа.

 Протоколът се изготви на 27.06.2025г.

Изготвил протокола: Ир. Владимирова

 Директор ОП „Общински приют за кучета“

 .

*Протоколът е на разположение за ползване от гражданите на хартиен носител в, „Деловодство” Община Видин, етаж V, стая 7.*